CELEX: 32006R0216
Language: et
Date: 2006-02-08 00:00:00
Title: Komisjoni määrus (EÜ) nr 216/2006,  8. veebruar 2006 , millega muudetakse määrust (EÜ) nr 2184/97 teatavate kaupade klassifitseerimise kohta koondnomenklatuuris

9.2.2006   
            
            
               ET
            
            
               Euroopa Liidu Teataja
            
            
               L 38/15
            
         KOMISJONI MÄÄRUS (EÜ) nr 216/2006,
   8. veebruar 2006,
   millega muudetakse määrust (EÜ) nr 2184/97 teatavate kaupade klassifitseerimise kohta koondnomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Mitmesugustest komponentidest (sealhulgas kaks installeerimisdisketti) koosneva videokonverentssidesüsteemi klassifitseerimine komisjoni 3. novembri 1997. aasta määruse (EÜ) nr 2184/97 (teatavate kaupade klassifitseerimise kohta koondnomenklatuuris) (2) järgi on viinud selleni, et videokonverentssidesüsteem klassifitseeritakse CN-koodi 8517 50 90 alla ja kaks installeerimisdisketti CN-koodi 8524 91 10 alla. Kuna kombineeritud nomenklatuuri 85. grupi märkust 6 muudeti 1. jaanuarist 2002 ja seoses asjaoluga, et HSi komitee leppis oktoobris 2004 kokku nimetatud märkuse tõlgenduse suhtes, tuleb määrust (EÜ) nr 2184/97 lugeda ebaõigeks.
            
         
               (2)
            
            
               Seepärast tuleks määrust (EÜ) nr 2184/97 vastavalt muuta.
            
         
               (3)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2184/97 lisas esitatud tabeli punkt 4 asendatakse käesoleva määruse lisas esitatud tekstiga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja liikmesriikides vahetult kohaldatav.
      Brüssel, 8. veebruar 2006
      
         
            Komisjoni nimel
         
         
            komisjoni liige
         
         László KOVÁCS
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 2175/2005 (ELT L 347, 30.12.2005, lk 9).
   
      (2)  EÜT L 299, 4.11.1997, lk 6.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  1
               
               
                  2
               
               
                  3
               
            
                  Jaemüügiks pakendatud komplekt, millesse kuuluvad
                  
                              —
                           
                           
                              telefonitoruga heliseade;
                           
                        
                              —
                           
                           
                              sidekaart;
                           
                        
                              —
                           
                           
                              automaatse andmetöötlusseadmega ühendatav videokaamera;
                           
                        
                              —
                           
                           
                              võrguühendusseade;
                           
                        
                              —
                           
                           
                              kaks disketti videotelefonside rakendustarkvaraga.
                           
                        Komplekt võimaldab automaatsel andmetöötlusseadmel täita lisafunktsiooni (videotelefonside).
               
               
                  8517 50 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 8517, 8517 50 ja 8517 50 90 sõnastusega.
                  Komplekti põhiomaduse määravad andmeedastusseadmed (heliseade ja sidekaart).